Maitokääpä

Maitokääpä (Postia lactea), vanhalta nimeltään valkokääpä, on koko Suomessa eteläpainotteisesti tavattava kääpä. Sen isäntäpuita ovat ainakin koivu, haapa ja tammi. Maitokääpä viihtyy kaatuneiden puiden rungoilla, etenkin kosteissa paikoissa kuten rantatiheiköissä.

Maitökäävän itiöemä on pileaattinen ja yksivuotinen, silti jopa suurikokoinen. Tuoreena tanakka lakki on helposti lohkeava, kuivana kova ja suodatinpaperimaisen huokoinen. Lakin pinnassa on siellä täällä kuoppia. Perusväriltään maitokääpä on valkoinen, joskus ja varsinkin kuivuessaan hieman kermankellertävä. Pillejä on 3–5 millimetrillä. Maitokäävässä on heikko miellyttävä tuoksu, maku sen sijaan hapahko. On epäselvää, ovatko maitokääpä ja harmokääpä eri lajeja vai saman lajin sisäistä muuntelua edustavia muotoja.

 Lähteet  

 Aiheesta muualla 
Laji.fi: Maitokääpä (Postia lactea)

Luokka:Haprakäävät
Luokka:Ruskolahosienet